b'\n_START_ARTICLE_\nDvorec Pre\xc5\xbeek\n_START_SECTION_\nZgodovina\n_START_PARAGRAPH_\nGrad stari Pre\xc5\xbeek pod Gorjanci so v prvi polovici 12. stoletja pozidali gospodje Prisi, iz veje grofov iz Puchsa in sorodniki vi\xc5\xa1njegorskih gospodov. Grad  se v virih izrecno omenja od leta 1180 kot izvorni grad vitezov pl. Preissekhov.)  Valvasor poro\xc4\x8da, da je 1248 na gradu gospodaril Gotfrid, njegov brat Ulrik pa 1264._NEWLINE_V 15. stoletju so dvorec pozidali Turja\xc5\xa1ki, leta 1507 je bil lastnik Andrej (IV.) Turja\xc5\xa1ki, ki se vodi kot lastnik ga je nasledil sin Adam leta 1539, leta 1546 pa \xc5\xbdiga Turja\xc5\xa1ki. Vseskozi  je bilo gospostvo z dvorcem fevd freisin\xc5\xa1kih \xc5\xa1kofov. \xc5\xbdiga Turja\xc5\xa1ki je po letu 1547 dvorec in gospo\xc5\xa1\xc4\x8dino prodal Sigersdorfom. V 16. in 17. stoletju pa so ga raz\xc5\xa1irili in dozidali.  Dvorec je leta 1833 kupil Andrej Smole. V \xc4\x8dasu, ko je bil dvorec njegova last so se v njem zbirali slovenski literati, med njimi tudi Janez Trdina in France Pre\xc5\xa1eren. Leta 1849 je bil dvorec prodan na dra\xc5\xbebi._NEWLINE_Pre\xc5\xbeek so med drugo svetovno vojno uni\xc4\x8dili in po\xc5\xbegali slovenski partizani  , po vojni pa ga niso ve\xc4\x8d obnovili. Danes je le delno zavarovan pred nadaljnjim propadanjem.'